Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az elmúlt rendszer titkosszolgálati tevékenységének feltárásáról és az Állambiztonsági Szolgálatok Történeti Levéltára létrehozásáról szóló 2003. évi III. törvény (a továbbiakban: Ásztltv.) 3. § (1) bekezdése szerint a megfigyelt, a harmadik személy, a
Paragraph Index: 647

Az elmúlt rendszer titkosszolgálati tevékenységének feltárásáról és az Állambiztonsági Szolgálatok Történeti Levéltára létrehozásáról szóló 2003. évi III. törvény (a továbbiakban: Ásztltv.) 3. § (1) bekezdése szerint a megfigyelt, a harmadik személy, a hivatásos alkalmazott, az operatív kapcsolat és a hálózati személy kizárólag a vele kapcsolatba hozható személyes adatokat hozhatja nyilvánosságra, továbbá e törvény 5. § (1) bekezdése szerint anomizált formában ismerheti meg és hozhatja nyilvánosságra bárki a levéltárban kezelt iratokat. (1743/A/2004) Külön kell említést tenni arról az esetrõl, melyben egy kutatóintézet munkatársai fordultak a biztoshoz – sokoldalnyi – személyes adatokat tartalmazó listával, hogy a biztos ítélje meg, az adatok közül mely hozható nyilvánosságra. A sajtó teljes nyilvánosságával érkezõ indítványozók értetlenül álltak a biztosnak azon álláspontja elõtt, hogy neki – mivel a célhoz kötött adatkezelés követelménye õt is köti – állásfoglalásának kialakításához nincs szüksége az adatok megismerésére, így a listát nem kívánja átvenni. Az adatvédelmi biztos sem nem cenzor, sem nem sajtóengedélyezési hatóság, a nyilvánosságra hozatal esetében mindenkor az adatkezelõ felel, és e felelõsségét nem háríthatja át a biztosra. Az Avtv. 32. § (3) bekezdése elõírja, hogy a tudományos kutatást végzõ szerv személyes adatot csak akkor hozhat nyilvánosságra, ha az érintett abba beleegyezett, vagy az a történelmi eseményekrõl folytatott kutatások eredményeinek bemutatásához szükséges. Az Ásztltv. 5. § (4) bekezdésének alapján nem kell anonimizálni azokat az adatokat, amelyeket nyilvános vagy a közönség részére nyitva álló rendezvényeken közszereplésekkel kapcsolatban rögzítettek, amelyeket már jogszerûen nyilvánosságra hoztak, amelyek a közszereplõ hivatásos alkalmazott, a közszereplõ operatív kapcsolat és a közszereplõ hálózati személyek azonosításához szükségesek, valamint amelyek megismeréséhez az érintett írásban hozzájárult. Az e törvény hatálya alá tartozó iratok esetében a közszereplõ fogalmát e törvény megfogalmazása szerint kell alkalmazni. A hivatkozott § (5) bekezdése ezen adatok tekintetében külön rendelkezik a nyilvánosságra hozatalról. Eszerint a fent felsorolt nem anonimizált adatokat bárki nyilvánosságra hozhatja. Mivel a közszereplõkre vonatkozó szabályozást, pontatlansága és az adatkör meghatározásának hiánya a személyes adatok védelméhez fûzõdõ alkotmányos alapjog sérelméhez vezethet, a biztos már egy 2003-ban kiadott ajánlásában felhívta a jogalkotót egyértelmû szabályok megalkotására. A biztos tájékoztatta az indítványozókat arról is, hogy a jogalkotó tétlensége nem adhat felmentést a hatályos törvények megtartásának kötelezettsége alól. 2006/162/II. szám Mindezeken felül elsõdlegesen figyelemmel kell lenni arra, hogy az elnyomó szervek áldozatainak és a harmadik személyeknek személyes adatai teljes egészében az Alkotmányban és az Avtv.-ben, valamint más törvényekben meghatározott védelem alatt állnak. (431/K/2005) A családfa- és családtörténeti kutatások során gyakorta akadnak el munkájukkal a leszármazottak az anyakönyvekbe való betekintés hatályos szabályozásánál. Tekintve, hogy a betekintéshez figyelembe kell venni az anyakönyvekrõl, a házasságkötési eljárásról és a névviselésrõl szóló

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes